17. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 46027/2473/539 της 23 Μαΐου/21 Ιουν. 1973 (ΦΕΚ Β΄  686) Περί καθορισμού τρόπου επιβολής, συντάξεως πινάκων και εισπράξεως δικαιωμάτων υπό Ο.Ε.Β. Έχοντες υπ’ όψει: α)Την διάταξιν της παρ. 5 του άρθρ. 4 του Ν.Δ. 1277/72 «περί τροποποιήσεως και συμπληρώσεως των διατάξεων του Ν.Δ. 3881/58 «περί έργων Εγγείων Βελτιώσεων». β)Τας διατάξεις του Β.Δ. 40/1972 «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων», εν συνδυασμώ προς την υπ’ αριθ. 8342/14.12.72 απόφασιν ΥΠ.ΕΘ.Ο. «|περί μεταβιβάσεως αρμοδιοτήτων εις τους Υφυπουργούς, τον Γενικόν Γραμματέα και τους Αναπληρωτάς Γενικούς Γραμματείς ΥΠ.ΕΘ.Ο.». γ)Σχετικήν Εισήγησιν της Υ.Ε.Β., αποφασίζομεν: Καθορίζομεν τας λεπτομερείας ως προς τον τρόπον επιβολής, συντάξεως πινάκων υποχρέων και εισπράξεως των υπό των Οργανισμών Εγγείων Βελτιώσεων (Γ.Ο.Ε.Β και Τ.Ο.Ε.Β.), ως και του Οργανισμού Κωπαΐδος, του Αρδευτικού Οργανισμού Στυμφαλίας–Ασωπού–Κορινθίας (Α.Ο.Σ.Α.Κ.) και των Τοπικών Επιτροπών Αρδεύσεως (Τ.Ε.Α.) επιβαλλομένων στρεμματικών εισφορών, τελών και λοιπών δικαιωμάτων, ως κατωτέρω: (Μετά την σελ. 520,10) Σελ. 520,11 Τεύχος 496-47 Εγγειοβελτιωτικά ΄Εργα 16.Η.α.16-17 α)Προκειμένου να παραδοθώσι προς είσπραξιν, παρά της Αγροτικής Τραπέζης της Ελλάδος τα ανωτέρω δικαιώματα, συντάσσονται υπό των οικείων Οργανισμών οι προβλεπόμενοι υπό της παρ. 1 του άρθρ. 4 του Ν.Δ. 1277/72 πίνακες υποχρέων και παραλλήλως με την δημοσίευσιν τούτων δι’ αναρτήσεως εις τα Γραφεία ή εις τον οικείον τόπον δημοσιεύσεων του Δήμου ή της Κοινότητος, ειδοποιούνται υπό των Οργανισμών εγγράφως άπαντες οι περιλαμβανόμενοι εις τους πίνακας υπόχρεοι, ίνα εντός 15θημέρου, από της δημοσιεύσεως τούτων, ασκήσουν τας τυχόν ενστάσεις των κατά την διαδικασίαν του δευτέρου εδαφίου της παρ. 1 του άρθρ. 4 του ανωτέρω Ν.Δ/τος. β)Επί των προς είσπραξιν οφειλών των υποχρέων, των αναγραφομένων εις τους πίνακας, η Α.Τ.Ε. εισπράττει από τους υποχρέους τον κεκανονισμένον επί βραχυπροθέσμων δανείων προς «μεμονωμένους» τόκον και πλέον τούτου την κεκανονισμένην προμήθειαν από τους οικείους Οργανισμούς, την οποίαν παρακρατεί εκ του τιθεμένου εις την διάθεσιν του Οργανισμού ποσού, βάσει της παρ. 2 του άρθρ. 4 του Ν.Δ. 1277/72. γ)Ο τόκος των καταβληθησομένων ποσών εις τους Ο.Ε.Β. και Ειδικούς Οργανισμούς δια τον πρώτον μήνα, ήτοι από της καταβολής των ως άνω ποσών μέχρι της ημερομηνίας, καθ’ ην, καθίστανται απαιτητοί οι παραδιδόμενοι πίνακες εντόκως υπό της Α.Τ.Ε., βαρύνει τους Οργανισμούς και παρακρατείται υπό της Α.Τ.Ε. μετά της προμηθείας, ως ανωτέρω. δ)Οι παραδιδόμενοι εις Α.Τ.Ε. πίνακες προς είσπραξιν, υπό των Ο.Ε.Β. και Ειδικών Οργανισμών δέον όπως συντάσσωνται άπαξ του έτους υπό των Οργανισμών και περιλαμβάνουν τα εις αυτούς οφειλόμενα βάσει ισοζυγίου της ημέρας συντάξεως του πίνακος. ε)Εις περιπτώσεις καθ’ ας δεν καταστή δυνατή, παρά τα ληφθέντα μέτρα, η είσπραξις εντός ευλόγου χρόνου, είτε υπό της Α.Τ.Ε., είτε υπό των Δημοσίων Ταμείων, των αναγραφομένων εις τους πίνακας ποσών, οι Οργανισμοί ειδοποιούμενοι υπό της Α.Τ.Ε., υποχρεούνται όπως λάβωσιν αμελλητί κατά των δυστροπούντων οφειλετών, άπαντα τα εις την διάθεσίν των μέτρα, συμπεριλαμβανομένης και της διακοπής περαιτέρω παροχής αρδευτικού ύδατος, συμφώνως προς το άρθρ. 8 του από 13.9.59 Β.Δ/τος «περί Οργανισμού Εγγείων Βελτιώσεων». Πάσα τυχόν αναφυομένη βάσιμος αμφισβήτησις υπό των οφειλετών μετά την οριστικοποίησιν και κατάθεσιν των πινάκων, επιλύεται εν συνεννοήσει της Α.Τ.Ε μετά του οικείου Οργανισμού, επιστρεφομένων υπό τούτου των τυχόν αχρεωστήτως εισπραχθέντων. Η παρούσα δημοσιευθήτω δια της Εφημερίδος της Κυβερνήσεως. Σελ. 520,12 Τεύχος 474-48 16.Η.α.17 Εγγειοβελτιωτικά ΄Εργα 